|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Ministru kabineta instrukcijas projekta “Grozījumi Ministru kabineta 2009. gada 15. decembra instrukcijā Nr. 19 "Tiesību akta projekta sākotnējās ietekmes izvērtēšanas kārtība"” sākotnējās ietekmes novērtējuma ziņojums (anotācija)**   |  |  |  | | --- | --- | --- | | **I. Tiesību akta projekta izstrādes nepieciešamība** | | | | 1. | Pamatojums | Instrukcijas “Grozījumi Ministru kabineta 2009. gada 15. decembra instrukcijā Nr. 19 “Tiesību akta projekta sākotnējās ietekmes izvērtēšanas kārtība”” projekts (turpmāk – projekts) izstrādāts, pamatojoties uz Ministru kabineta 2016.gada 22.novembra sēdes protokollēmuma (Nr.64 1.§ ) 3.punktu “Valsts kancelejai līdz 2016. gada 31. decembrim iesniegt noteiktā kārtībā Ministru kabinetā tiesību akta projektu "Grozījumi Ministru kabineta 2009. gada 15. decembra instrukcijā Nr. 19 "Tiesību akta sākotnējās ietekmes izvērtēšanas kārtība"", nosakot apvienotā sākotnējās ietekmes novērtējuma ziņojuma (anotācijas) (turpmāk – anotācija) sagatavošanas prasības, vienlaikus precizējot anotācijās iekļaujamās informācijas apjomu un nodrošinot datu analīzi.”  Tāpat projekts izstrādāts saskaņā ar pamatnostādņu “Valsts pārvaldes politikas attīstības pamatnostādnes 2014.-2020.gadam” (Ministru kabineta 2014.gada 30.decembra rīkojums Nr.827) 3.3.1.uzdevumu “Sagatavot un reizi trīs gados iesniegt Ministru kabineta ziņojumu par tiesību aktu sākotnējās ietekmes novērtējuma ziņojumu (anotācijas) kvalitāti”.  Tiesību akts tiks izdots saskaņā ar Ministru kabineta iekārtas likuma 31. panta otro daļu un Ministru kabineta 2009. gada 7.aprīļa noteikumu Nr.300 “Ministru kabineta kārtības rullis” 4. punktu. | | 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts sagatavots, lai pilnveidotu iekļaujamās informācijas apjomu un saturu tiesību aktu projektu anotācijās, kā arī lai precizētu tiesību aktu projektu anotāciju sagatavošanas kārtību, izstrādājot apvienotās tiesību aktu projektu anotācijas.  Pastāv uzskats, ka no vienas puses – tiesību aktu projektu anotācijas ir ļoti sarežģītas, nav uztverams to saturs un nav definēts tiesību akta projekta mērķis, un no otras puses – ka nepietiekami tiek veikta analīze par tiesību aktu projektu ietekmi uz sabiedrību, tautsaimniecību un, jo īpaši, uz ekonomiku. Šo problēmu atspoguļo arī Tieslietu ministrijas prezentācija 2016.gada 2.jūnija Valsts sekretāru sanāksmē, kurā secināts, ka būtiskākās problēmas anotāciju aizpildīšanā saistītas ar pamatojuma trūkumu, II, V un VI sadaļas aizpildīšanā.  Tāpat tiek norādīts, ka grozījumi saistošajos tiesību aktos rada nepieciešamību katram tiesību aktam rakstīt atsevišķu anotāciju, lai gan faktiski viesiem saistītajiem tiesību aktiem ir viena anotācijā ietveramā informācija.  Lai risinātu šīs problēmas, Nacionālās attīstības padomes 2015.gada 8.oktobra sēdē tika nolemts (1.3.) aicināt visas valsts pārvaldes iestādes pilnveidot tiesību aktu sākotnējās ietekmes novērtējuma ziņojumu (anotāciju) kvalitāti, rūpīgi izvērtējot anotācijas sadaļās iekļaujamo informāciju, lai nodrošinātu to, ka anotācijā tiek iekļauts īss un koncentrēts skaidrojums par tiesību akta mērķi un ietekmi. (<http://www.pkc.gov.lv/nap2020/nacion%C4%81l%C4%81s-att%C4%ABst%C4%ABbas-padome> ). Tāpat Ekonomiskās sadarbības un attīstības organizācija savos priekšlikumos ir norādījusi, ka tiesību aktu projektu anotācijām nepieciešams izvērtēt robežšķirtnes testa ieviešanu attiecībā uz detalizētāku ietekmes novērtējuma sagatavošanu tiesību aktu projektiem un plānošanas dokumentiem.[[1]](#footnote-1)  Lai īstenotu šos priekšlikumus, Valsts kanceleja sadarbībā ar Finanšu ministriju ir sagatavojusi grozījumus tiesību aktu ietekmes izvērtēšanas kārtībā, precizējot anotācijās iekļaujamās informācijas saturu un vienlaikus piedāvājot šādus risinājumus:   * tiek ieviests tiesību aktu anotācijas kopsavilkums; * tiek ieviesta iespēja saistītiem tiesību aktiem izstrādāt vienu apvienotu anotāciju; * tiek noteikts, ka papildus anotācijas I sadaļas 2.punktā tiek analizēta ietekme uz pakalpojumiem sabiedrībai un to, vai tiek ieviesti jauni pakalpojumi, pilnveidoti esošie, pakalpojumi tiek elektronizēti; * precizēts skaidrojums par ietekmes pēcpārbaudes izvērtējuma veikšanu saistībā ar tiesību akta īstenošanu; * precizēta informācija par ietekmes uz tautsaimniecību veikšanu, integrējot ietekmes izvērtējumā mazo un vidējo uzņēmuma testu un izvērtējot ietekmi uz konkurenci (Ekonomikas ministrijas sagatavotā informācija par mazo un vidējo uzņēmumu testu pieejama Valsts kancelejas tīmekļvietnē - <http://www.mk.gov.lv/lv/content/metodiskas-rokasgramatas-un-apmacibas>). 2009.gada 15.janvārī Eiropas Komisija publicējusi Vadlīnijas par normatīvā regulējuma ietekmes novērtējuma veikšanu ar mērķi uzlabot normatīvo aktu kvalitāti un to sagatavošanas procesu, sniedzot norādījumus, kā analizēt normatīvo aktu projektu iespējamo ekonomisko, vides un sociālo ietekmi, izmaksas un ieguvumus, un attiecīgi nodrošinot iespēju pieņemt lēmumu par labākajiem risinājumiem tiesiskā regulējuma nodrošināšanai. Kā norāda Eiropas Komisija, viens no normatīvo aktu kvalitatīva ietekmes novērtējuma sagatavošanas pamatnosacījumiem ir mazo un vidējo uzņēmumu testa veikšana (detalizētāk par mazo un vidējo uzņēmumu testu var iegūt Eiropas Komisijas tīmekļvietnē <https://ec.europa.eu/growth/smes/business-friendly-environment/small-business-act/sme-test_en> ); * tiek ieviesta prasība tiesību aktu projektu izstrādātājiem vērtēt tiesību akta projektā iekļautās atbilstības izmaksas - atbilstības prasības ir prasības, kas ietvertas tiesiskajā regulējumā un kuru rezultātā fiziskām personām, juridiskām personām vai publiskām personām rodas izmaksas, lai šīs prasības izpildītu, piemēram, kases aparātu sistēmas atjaunošanas izmaksas pievienotās vērtības nodokļa izmaiņu gadījumos (atbilstības izmaksas neietver iemaksas valsts budžetā, nodokļus, nodevas vai maksas pakalpojumus); * tiek precizēta anotācijas III sadaļa par ietekmi uz valsts un pašvaldību budžetiem, plānojot norādīt sasaisti ne tikai ar budžetu kārtējam gadam, bet ar vidēja termiņa budžeta ietvaru; * tiek noteikta prasība anotācijas III sadaļā norādīt plānoto ietekmi uz amata vietu skaita izmaiņām; * anotācijas VI sadaļā tiek noteikta prasība tiesību akta projekta izstrādātājiem norādīt saiti uz tīmekļvietni, kurā publicēts tiesību akta projekts, kā arī publicēšanas datums.   **Ņemot vērā to, ka tikai grozījumi projektā nevar risināt anotāciju aizpildīšanas un ietekmes izvērtējumu kvalitāti, Valsts kanceleja sadarbībā ar Valsts administrācijas skolu nodrošinās, ka Eiropas Sociālā fonda projekta "Valsts pārvaldes cilvēkresursu profesionālā pilnveide labāka regulējuma izstrādē mazo un vidējo komersantu atbalsta jomā" ietvaros tiks organizētas apmācības valsts pārvaldē nodarbinātajiem par ietekmes izvērtējumu veikšanu, izmaksu – ieguvumu analīzes veikšanu, atbilstības izmaksām un administratīvajam izmaksām, ietekmi uz mazo un vidējo uzņēmējdarbību, mazo un vidējo uzņēmumu testu u.c. tēmām. Vienlaikus jāuzsver, ka jau šobrīd Valsts administrācijas skola piedāvā apmācības valsts pārvaldē nodarbinātajiem par tiesību akta projekta anotācijas aizpildīšanu un administratīvo izmaksu aprēķināšanu.** Savukārt Valsts kancelejas tīmekļvietnē ir pieejama tiesību aktu projektu anotāciju aizpildīšanas rokasgrāmata (<http://www.mk.gov.lv/lv/content/metodiskas-rokasgramatas-un-apmacibas> ). **Vienlaikus pirms grozījumu spēkā stāšanās Valsts kanceleja sadarbībā ar Finanšu ministriju pēc valsts institūciju pieprasījuma rīkos apmācību seminārus valsts pārvaldē nodarbinātajiem par grozījumu saturu.**  Papildus norādām, ka visas metodiskās rokasgrāmatas un vadlīnijas, kuras saistītas ar tiesību aktu un to anotāciju izstrādi, ir pieejamas Valsts kancelejas izstrādātājā tīmekļvietnē “Tiesību aktu izstrādes ceļvedis” <https://tai.mk.gov.lv/saites> vai <https://tai.mk.gov.lv/anotacija> . Tāpat tīmekļvietnē pieejami dokumentu paraugu veidlapas un cita būtiska informācija tiesību aktu projektu un to anotāciju izstrādātājiem. | | 3. | Projekta izstrādē iesaistītās institūcijas | Projekta pielikuma III sadaļas izstrāde organizēta sadarbībā ar Finanšu ministriju. Papildus konsultācijas notikušas ar Ekonomikas ministriju, Vides aizsardzības un reģionālās attīstības ministriju un Tieslietu ministriju. | | 4. | Cita informācija | Nav |      |  |  |  | | --- | --- | --- | | **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts tieši ietekmē visus politikas veidotājus tiešajā valsts pārvaldē – 13 ministrijas, Valsts kanceleju, Pārresoru koordinacijas centru un Korupcijas novēršanas un apkarošanas biroju, jo šīs institūcijas ir atbildīgas par tiesību aktu anotāciju izstrādi. Netieši projekts ietekmē visu sabiedrību, jo grozījumi skar atspoguļoto informāciju tiesību aktu projektu anotācijās. | | 2. | Tiesiskā regulējuma ietekme uz tautsaimniecību un administratīvo slogu | Projekta īstenošanas rezultātā tiks nodrošināts, ka tiesību aktu projektu anotācijās tiek plašāk raksturota tiesību akta projekta ietekme uz tautsaimniecību, īpaši maziem un vidējiem uzņēmumiem, kā arī tiktu izvērtēta ietekme uz konkurenci. Papildus tiks izvērtētas arī atbilstības izmaksas, kas nereti atspoguļo būtiskas izmaksas fiziskām, juridiskām personām un valsts institūcijām, lai nodrošinātu tiesību akta ieviešanu.  Vienlaikus tiek samazināts administratīvais slogs tām institūcijām, kuras sniedz savstarpēji saistītus grozījumus dažādos tiesību aktos, jo tiek ieviesta iespēja par vairākiem tiesību aktu projektiem izstrādāt vienu anotāciju.  Papildus administratīvais slogs tiek palielināts politikas izstrādātājiem, jo tiesību aktu projektu anotācijās jāietver plašāka informācija, kā arī jāizstrādā tiesību akta projekta kopsavilkums. | | 3. | Administratīvo izmaksu monetārs novērtējums | Lai novērtētu administratīvās izmaksas tiesību aktu anotāciju sagatavotājiem, tiek pieņemts, ka papildus informācijas sagatavošana un izpēte var aizņemt vidēji 4 stundas vienam tiesību akta projekta anotācijas izstrādātājam. Tāpat tiek pieņemts, ka šādu projektu ir 1008 projekti gadā, ņemot vērā 2015.gada statistiku - Ministru kabinetā izskatītie Ministru kabineta noteikumi un likumprojekti. Savukārt vidējā stundas samaksu likme ir EUR 5,34 stundā sabiedriskajā sektorā 2015. gadā atbilstoši Centrālās statistikas pārvaldes datiem.  Ievērojot minēto, administratīvās izmaksas aprēķināmas šādi:  C=(5,34x4)x(1x1008)=21530  Administratīvās izmaksas tiesību aktu izstrādātājiem ir EUR 21530. | | 4. | Cita informācija | Nav |  |  |  |  | | --- | --- | --- | | **VI. Sabiedrības līdzdalība un komunikācijas aktivitātes** | | | | 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta apstiprināšanas Ministru kabinetā, plānotas apmācības valsts institūcijām pēc pieprasījuma, kurā tiktu skaidrota grozījumu būtība. | | 2. | Sabiedrības līdzdalība projekta izstrādē | Projekts ievietots Valsts kancelejas tīmekļvietnē 2016.gada 14.novembrī - <http://www.mk.gov.lv/lv/content/ministru-kabineta-diskusiju-dokumenti>. | | 3. | Sabiedrības līdzdalības rezultāti | Priekšlikumi nav saņemti. | | 4. | Cita informācija | Nav |      |  |  |  | | --- | --- | --- | | **VII. Tiesību akta projekta izpildes nodrošināšana un tās ietekme uz institūcijām** | | | | 1. | Projekta izpildē iesaistītās institūcijas | Projekta izpildi nodrošinās visas tiešās valsts pārvaldes institūcijas, kas ir politikas veidotāji – 13 ministrijas, Valsts kanceleja, Pārresoru koordinacijas centrs un Korupcijas novēršanas un apkarošanas birojs. | | 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošanas rezultātā netiek veidotas vai reorganizētas institūcijas, netiek paplašinātas funkcijas, bet tiek grozīta kārtība, kādā valsts institūcijām ir jāaizpilda tiesību aktu projektu anotācijas. Projekta īstenošana ietekmēs valsts institūciju cilvēkresursus, jo būs nepieciešams apgūt jauninājumus, kā arī nereti atvieglos valsts institūcijām darbu, jo par vairākiem tiesību aktu projektiem varēs sagatavot vienu tiesību aktu projekta anotāciju. | | 3. | Cita informācija | Nav | |  |

Anotācijas III, IV un V sadaļa – projekts šīs jomas neskar.

Ministru prezidents Māris Kučinskis

Valsts kancelejas direktors Mārtiņš Krieviņš

Pētersone, 67082909

ance.petersone@mk.gov.lv

1. OECD, Accession of Latvia to the Organization – formal opinions of OECD bodies, 2016., 140.lpp [↑](#footnote-ref-1)